cyanic-selkie/wikianc huggingface dataset:
Amandaprisen 1989
Amandaprisen 1989 var den femte utdelingen av Amandaprisen. Utdelingen fant sted 19. august 1989 i forbindelse med den 17. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1988 til 30. juni 1989.
Det ble delt ut fjorten priser i elleve klasser, to flere klasser og tre flere priser enn året før. Det ble delt ut to ærespriser, og som året før, tre priser for beste faglige innsats. Beste dokumentarfilm og beste kortfilm var igjen to separate klasser og fjernsynsprisen ble delt i to priser: beste dramatiske fjernsynsproduksjon og beste underholdningsproduksjon for fjernsyn. Dokumentarfilmen For harde livet fikk flest priser med tre, mens thrillerfilmen Karachi fikk to priser.
Utdelingen ble overført på NRK TV og ledet av Yngvar Numme, mens Pete Knutsen var kapellmester.
Vinnere og nominerte
Vinnere står først i tabellen og er merket med fet skrift.
Helena Nordheim
Hun ble myrdet i tilintetgjørelsesleiren i Sobibór sammen med sin mann Abraham og deres ti år gamle datter Rebecca.
Dalslands kanal
Dalslands kanal er en kanal i Sverige som gjør det mulig med båttrafikk mellom Vänern og deler av innsjøene i det indre av Dalsland og det sørvestre Värmland. Kanalen passerer over den kjente akvedukten i Håverud og er om sommeren et vel besøkt turistmål, særlig for dem som bringer med en kano eller kajakk.
Innsjøen Vänern er selv en del av kanalsystemet Göta kanal. Det betyr at sjøene i Dalslands kanal kan trafikkeres fra Kattegat ved Göteborg; fra Stockholms skjærgård, eller – hvis man har en mindre båt – fra en lang rekke båtramper i Sverige (f.eks. Töcksfors, Årjäng, Bengtsfors) eller til og med fra norsk side, i Store Le ved Otteid i Marker kommune.
Om sommeren avholdes en padlemaraton som delvis gjennomføres på innsjøer som er en del av kanalsystemet.
Fakta om Dalslands kanal:
Kanalen blir operert av selskapet Dalslands Kanal AB som holder til i Åmål. En rekke båtselskaper tilbyr cruise på kanalen, også med varierende priser avhengig av distanse og servering.
Todd Strange
Todd Strange (født 31. januar 1966) er bassisten som spilte på det første albumet fra Down, NOLA og med Crowbar. Han grunnla Crowbar sammen med Kirk Windstein (Down), Matt Thomas og Craig Nunenmacher (Black Label Society), og gav ut de bestselgende albumene på bandets diskografi.
Dette inkluderte Crowbars LP med bandets navn, med hitene "All I Had (I Gave)", "Existence is Punishment", "No Quarter" (av Led Zeppelin) og "I Have Failed", produsert av Phil Anselmo. I 1994 satte Phil bandet sitt, Pantera, til sides, og brakte Down opp igjen, som hadde blitt satt til sides til fordel for Pantera i slutten av 90-tallet. Bandet gav ut NOLA, en referanse til bandets hjemby, New Orleans, Louisiana, og spilte 13 konserter. Etter hvert solgte albumet 500 000 kopier, og fikk gull av RIAA. Like etter returnerte Anselmo til Pantera, og Crowbar fortsatte, og de to bandene slo seg sammen for turneer i 1996. Som et resultat dukket Strange, Windstein og resten av Crowbar opp på Panteras "Home Videos 3", i rulleteksten, og Windstein og bandet er sett i noen scener, inkludert den kjente hvor Windstein er utkledd som Hulken. Dette kunne også bli funnet på Crowbar sin hjemmevideo fra 1996, "Like Broken", men med en litt annerledes film.
Innen Down hadde kommet sammen igjen, og Crowbar hadde spilt inn "Sonic Excess in its Purest Form", hadde Strange droppet helt ut av musikken. Han jobber for øyeblikket med å reparere maskiner i River Ridge, Louisiana. Kirk Windstein spilte bass under studioinnspillingen av NOLA, og Strange tok rollen som bassist på konserter.
General Carneiro (Mato Grosso)
General Carneiro er en kommune i delstaten Mato Grosso i sentral-vestregionen av Brasil.
Nicolaikirken
Nikolaikirken kan referere til:
Jordskjelvet i Nepal i mai 2015
'''Jordskjelvet som fant sted i Nepal den 12. mai 2015''' kl 12.55, med en momentmagnitude (Mw) på 7.3Mw 18 km sørøst for Kodari, var det annet svært store jordskjelv som rammet Nepal våren 2015. Episenter var nær grensen til Kina, mellom Nepals hovedstad Katmandu og Mount Everest. Dette jordskjelvet fant sted langs samme forkastning som det vesentlig større (7,8 magnituders) jordskjelvet den 25. april, men lenger øst enn dette første skjelvet. Det betraktes som et etterskjelv av uvanlig styrke. Det fant sted på en dybde av 18,5 km. Skjelvet berørte også tilgrensende områder i Tibet, og kunne merkes godt i det nordlige India, som i Bihar, Uttar Pradesh, og West Bengal.
Få minutter etter fulgte et 6,3 magnituders jordskjelv i Nepal med episenter i Ramechhap øst for Katmandu. Det ble følt også i Bangladesh, Kina og mange deler av India.
Storfosna
Storfosna er en øy i Ørland kommune. Øya har om lag 100 innbyggere.
Herregården Storfosen gods, som er den dominerende jordeiendommen, er kjent siden 1300-tallet, også som krongods. En rikt utstyrt kvinnegrav fra 600-tallet er funnet på gården Steinan, og tyder på at øya kan ha vært et maktsenter også tidligere.
I en tid da sjøveien var hovedveien i Norge, lå Storfosna sentralt til. Navnegranskerne antar at ordet Fosen kommer av det gammeltnorske folskn (skjulested), som viser til at Vågen (se flyfoto) var et sted hvor skip kunne ligge i le for vær og fiender. Denne naturhavna er således trolig opphav til navnet Fosen. Litt lenger sør i skipsleia lå en noe mindre havn av samme type; kalt Lille-Fosen, som i 1742 skiftet navn til Kristiansund. Den arkeologiske periodebetegnelsen Fosnakulturen er knyttet til området rundt Kristiansund, ikke til Storfosna.
Øya hadde egen barne- og ungdomsskole inntil 2008. Det er 12 daglige ferjeavganger mellom Storfosna og Garten, som har bro til fastlandet. Siden 2003 går Kråkvågbrua mellom Storfosna og Kråkvåg. Poståpneriet ble opprettet i 1892, med godseier Fredrik C. Hagen som den første poståpner.
Mariakirken
Mariakirken betegner kirker viet til jomfru Maria / Vår frue. I Norge kan navnet vise til:
I andre land, særlig katolske, finnes mange mariakirker, for eksempel:
Glória D’Oeste
Glória D'Oeste er en kommune i delstaten Mato Grosso i sentral-vestregionen av Brasil.
Sophie Dahl
Sophie Dahl (født Sophie Holloway; 15. september 1977) er en britisk forfatter og tidligere modell. Hun ble født i London som datter av skuespilleren Julian Holloway og forfatteren Tessa Dahl. Hennes besteforeldre på morssiden er forfatteren Roald Dahl og skuespilleren Patricia Neal. Hennes besteforeldre på farssiden er skuespilleren Stanley Holloway og skuespilleren og danseren Violet Lane. Sophie Dahl var inspirasjonen for figuren «Sophie» i Roald Dahls barnebok SVK (1982).
Modell
Dahl gjorde sin debut som modell på catwalken til Lainey Keogh i løpet av Londons moteuke høsten 1997. Samme år opptrådte hun også sammen med modellen Kate Moss i musikkvideoen til Elton John, «Something About the Way You Look Tonight». I 2000 ble Dahl modellansiktet til Yves Saint-Laurents varemerke Opium.
Nina Johansen
Nina Johansen (født 26. mars 1965) er en norsk tidligere ishockeyspiller som spilte løper for Vålerenga Ishockey og Norges kvinnelandslag i ishockey. Hun er søsteren til både Stig Johansen og Tom Johansen.
Sophie Dahl
Forfatterskap
Dahl begynte å skrive for motemagasiner, særlig for Vogue hvor hun hadde en fast spalte, men skrev etter hvert også for aviser som The Observer, The Guardian, og The Saturday Times.
Privatliv
Den 9. januar 2010 giftet hun seg med sangeren Jamie Cullum. Den 2. mars 2011 fikk paret sitt første barn, en datter ved navn Lyra, fulgt av ytterligere en datter, Margot, som ble født den 4. mars 2013. De bor i Great Missenden i Buckinghamshire, som også var landsbyen hvor hennes bestefar Roald Dahl bodde.
Vektløfting under Middelhavslekene 2005
Vektløfting under Middelhavslekene 2005. Vektløfting var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var fjortende gangen som vektløfting var med på programmet under middelhavslekene. Det ble konkurrert i åtte vektklasser i både støt og rykk for menn og i fem vektklasser i støt og rykk for kvinner. Tyrkia ble beste nasjon med sju gullmedaljer foran Egypt med seks.
Enceladus (måne)
Enceladus er en av planeten Saturns mange måner. Den ble oppdaget av Fredrick William Herschel 28. august 1789.
Enceladus befinner seg 238,200 kilometer fra Saturn. Den er lys, dekket av is og har flere typer terreng; både sletter, kratre, sprekker og høyderygger.
2005
Observasjoner av romsonden Cassini i 2005 viste at Enceladus er mer aktiv enn tidligere trodd. Det er observert stor aktivitet på overflaten, hovedsakelig i et stort system av sprekker nær månens sydpol. Målinger av temperaturene viser at hele området er varmere enn omgivelsene. Noe av denne aktiviteten ble senere vurdert å komme fra friksjoner i overflaten på månen. Nye målinger fra Cassini viste etterhvert at ispartiklene månen sendte ut er kilde til Saturns E-ring.
2009
Energiproduksjonen skjer trolig i et hav eller en innsjø dypt under isen på overflaten. De to mest nærliggende årsaker til energiproduksjon er radioaktivitet eller tidevannskrefter. Radioaktivitet virker lite sannsynlig, da en liten ismåne vanligvis ikke inneholder så mye radioaktive stoffer. Tidevannskrefter er også lite sannsynlig, da månen ikke har en bane som utsetter den for sterke tidevannskrefter. Men det er mulig at Enceladus tidligere kan ha hatt en mer avlang bane som har resultert i tidevannskrefter som fremdeles er merkbare.
Enceladus har vann, varme og organiske molekyler – noen av de viktigste forutsetningene for liv.
Den nordlige halvkulen av Enceladus har et mye eldre landskap med kratre og issletter. Det er noe uvanlig at forskjellene er så store, men likevel ikke helt ukjent: Det er også store forskjeller på den nordlige og den sørlige halvkulen på Mars.
Noter og referanser
<references group="N"/>
Heinrich Scheuch
Heinrich Scheuch (født 21. juni 1864 i Schlettstadt, død 3. september 1946 i Bad Kissingen) var en tysk offiser, deriblant general i infanteriet, og politiker. Scheuch var den første krigsministeren i Fristaten Preussen fra 9. oktober til 9. november 1918.
Raukforsen kraftverk
Raukforsen kraftverk er et vannkraftverk i Gjerdalen i Sørfold kommune i Nordland.
Det er et elvekraftverk som utnytter et fall på 76 meter i Gjerdalselva.
Installert effekt er 5,6 MW fra tre francisturbiner. Årsproduksjon er 13,4 GWh.
Guarantã do Norte
Guarantã do Norte er en kommune i delstaten Mato Grosso i sentral-vestregionen av Brasil.
Valg 2011
Valg 2011 kan vise til blant annet:
Grex Vocalis
Koret har siden 1984 samarbeidet med Arne Nordheim og spilt inn og framført flere av hans verker. De har også samarbeidet med komponister som Knut Nystedt, Trond Kverno, Terje Rypdal og Martin Romberg.
Blasius Søfrensen
Blasius Søfrensen antas å ha vært katolsk prest i Vestre Moland kirke før reformasjonen. Etter reformasjonen ble han stående i kallet og ble dermed den første lutherske presten i Vestre Moland kirke. Han skal også ha vært prest i Tveit kirke.
Syrianska FC
Syrianska FC er en svensk/arameisk fotballklubb som er basert i tettstedet Södertälje i Stockholms län. Klubben ble grunnlagt i 1977, og spilte fra 2011 til 2013 i Allsvenskan (Sveriges øverste divisjon). I 2019 kom de aller sist i Superettan, og skulle da normalt ha rykket ned i Divisjon 1. Men den 28 februar 2020 meddelte Sveriges fotballforbund at de valgte å tvangsnedflytte Syrianska FC ytterligere ett nivå till Division 2 for flere økonomiske mislighold. De skyldte den svenske statskassen ubetalt arbeidsgiveravgift, og de hadde også skylder til det Svenske fotballforbundet.
Klubben ble grunnlagt under navnet "Syrioyo" (direkte oversatt: Armenske) i bydelen Geneta av kristne ungdommer fra Syria og Tyrkia. Foreningen byttet navn til Syrianska SK i 1986, og videre til det nåværende navnet i 2002.
For å unngå sammenblanding bør en merke seg at det er flere klubber i Sveriges øvre divisjoner stiftet av syriske innvandrere med nærliggende klubbnavn. Assyriska FF spiller også i Divisjon 2 i 2022-sesongen, de kommer begge fra Södertälje og bruker samme hjemmebane.
Sericania
Levevis
Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.
Utbredelse
Slekten er utbredt i Sentral- og Øst-Asia, med særlig mange arter i Himalaya.
Thrasychroma
Thrasychroma er en slekt av biller som tilhører familiegruppen bladbiller (Chrysomelidae).
Utseende
Middelsstore, noe brede, blanke jordlopper. Pronotum er rødt, hodet rødt eller svart, dekkvingene mørke med metallisk glans. Kroppen er nokså jevnbred. Antennene er tynne og noe over halvparten så brede som kroppen.
Levevis
Både larvene og de voksne (imago) billene lever av å spise blad på næringsplanten i søtvierfamilien.
Utbredelse
Slekten er utbredt i Sørøst-Asia og Oseania (Sumatra, Java, Timor, Ny-Guinea, Australia, Ny-Caledonia og Vanuatu).
Gulissepapegøye
Gulissepapegøye er en liten, Afrikansk papegøye på omtrent 21 cm. Den er en del av Poicephalus slekten.
Den er også kjent som Meyerspapegøye.
Sprekk-kapsel
Eksempler på planter som har sprekk-kapsel
VM i friidrett 1983 – Maraton menn
Øvelsen Maraton menn ved det første VM i friidrett ble avholdt i Helsingfors, Finland på søndag 14. august, 1983.
Norge var representert med 3 løpere. Stig Roar Husby kom på 10.-plass, Øyvind Dahl endte på 26.-plass og Jan Fjærestad havnet på 55.-plass.
Operasjon Unthinkable
Operasjon Unthinkable (norsk: «Operasjon Utenkelig») var kodenavnet for to beslektede planer angående en krig mellom de vestlige allierte og Sovjetunionen. Begge ble laget i tråd med den britiske statsministeren Winston Churchill sine ordre i 1945, og ble utviklet av den britiske hærens planleggingstab ved slutten av andre verdenskrig i Europa.
Den første av de to planene omhandlet et overraskelsesangrep på sovjetiske styrker i Tyskland, med tanke på å «pålegge de vestlige alliertes vilje» på sovjeterne, og tvinge Josef Stalin til å hedre deres felles avtaler angående Sentral-Europa. Risikoen ble vurdert som for stor, og sjansen for suksess vurdert til å være svært liten. Dette førte til at den originale planen ble henlagt, og det ble utarbeidet en ny defensiv plan under navnet «Unthinkable». I den defensive planen var det tenkt at britene skulle forsvare seg mot sovjetiske støt mot Nordsjøen og Atlanterhavet etter at amerikanske styrker hadde blitt trukket ut av kontinentet.
Offensive operasjoner
Det opprinnelige målet for operasjonen ble forklart slik: «å innføre på Russland viljen til USA og Det britiske imperiet. Selv om «viljen» til disse to landene kan være definert som lite mer enn en rettferdig avtale for Polen, og begrenser ikke nødvendigvis grensen for militært engasjement». Navnet «Russland» blir benyttet flittig gjennom dokumentet, siden det tidligere refererte til Det russiske keiserdømmet, et land som var nesten sammenfallende med Sovjet.
Stabssjefene var urolig grunnet at gitt den enorme mengden sovjetiske styrker i Europa ved slutten av krigen, samt med oppfatningen at Sovjets leder Josef Stalin var upålitelig, så fantes det en sovjetisk trussel mot Vest-Europa. Den sovjetiske tallmessige overlegenheten var omtrent 4:1 i antall soldater, og 2:1 i antall panservogner ved slutten av krigshandlingene i Europa. Sovjetunionen hadde enda ikke lansert sitt angrep på japanske styrker, og dermed var en antagelse gjort at Sovjetunionen ville alliere seg med Japan hvis de vestlige allierte angrep.
Den hypotetiske starten på den allierte invasjonen av sovjetkontrollert Europa var den 1. juli 1945. Planen omhandlet et overraskelsesangrep gjort av opp mot 47 britiske og amerikanske divisjoner i Dresden og omegn, midt i den sovjetiske linjen. Dette betydde at nesten halvparten av de rundt 100 divisjonene (2,5 millioner menn) som var tilgjengelig for det britiske, amerikanske, og kanadiske hovedkvarteret ville delta i angrepet.
Planen ble vurdert til å være militært sett ugjennomførlig av den britiske stabssjefkomiteen grunnet de alliertes mindretall tre-mot-en i Europa og Midtøsten – hvor konflikten ble antatt å finne sted. Brorparten av offensive operasjoner ville bli utført av amerikanske og britiske styrker, samt polske styrker i vesten, og opp mot 100,000 tyske Wehrmacht-soldater. Enhver rask suksess ville alene være grunnet overraskelsesmomentet. Hvis en rask seier ikke kunne ble sikret før vinteren var det vurdert til at de allierte ville bli engasjert i en langvarig total krig. I en rapport fra den 22. mai 1945 ble en offensiv operasjon anslått til å være for «hasardiøs».
Defensive operasjoner
Den forente planleggingsstaben avslo Churchills tanke om å beholde brohoder på kontinentet, da det ikke ville ha en operativ fordel. Det ble tenkt at Storbritannia ville bruke dets luftvåpen og marine til å motstå, selv om trusselen fra store rakettangrep ble forutsett, og med ingen andre måter å motstå dette på enn gjennom forebyggende strategisk bombing.
Etterfølgende diskusjoner
Innen 1946 var spenninger og konflikter i utvikling mellom de alliertokkuperte og sovjetokkuperte områdene i Europa. Disse ble sett på som en mulig gnist som kunne antenne en større konflikt. Et område for konflikt var Julisk Venezia (en betegnelse for et område i Sørøst-Europa, i dag delt mellom Kroatia, Slovenia og Italia), og den 30. august 1946 ble uformelle diskusjoner ført mellom britiske og amerikanske stabssjefer angående hvordan en slik konflikt ville utarte, og den beste strategien for å føre en europeisk krig. Igjen ble tanken om et brohode på kontinentet diskutert, med Dwight D. Eisenhower som foretrakk en tilbaketrekning til lavlandene, i stedet for Italia, grunnet deres nærhet til Storbritannia.
Flaming Star
Flaming Star er en musikk-EP med Elvis Presley, utgitt i februar 1961 som inneholder to sanger fra filmen Den flammende stjerne, samt to tidligere utgitte sanger. Utgivelsen ble innspilt fra august til oktober 1960.
Førre
Førre (tettstedsnavn Førdesfjorden) er et tettsted i Tysvær kommune i Rogaland. Tettstedet har innbyggere per 1. januar, og ligger i enden av Førresfjorden med Kolnes i vest, Stakkestad i nord, Frakkagjerd i øst og Stegaberg i sør og ligger dermed i den vestre og ytre del av Tysvær kommune.
Organisasjoner
Mange som vokser opp i Førre har en eller annen gang vært tilknyttet enten speiderbevegelsen i Førre, eller Stegaberg idrettslag. Den største skolen i Tysvær ligger i Førre, Førre barneskole.
Easy Come, Easy Go
Easy Come, Easy Go er et musikk-EP med Elvis Presley, utgitt i mars 1967. Utgivelsen ble innspilt i september i 1966 og ble som mye av filmmusikken hans produsert av Joseph Lilley. Utgivelsen representerer en bunn i Presleys karriere. Med et salg på under 30.000 eksemplarer var den langt unna topplistene. Filmen ble den siste Presley gjorde for Paramount, og dette ble den siste EP-en han ga ut i sin levetid.
Copper Box
Copper Box er en idrettshall i London som ble bygget for å huse de innledende rundene i håndball og moderne femakamp (fekting) ved OL i London i 2012, samt goalball under Paralympiske sommerleker 2012.
Hallen ble utgangspunktet kalt Handball Arena, men ble omdøpt fordi det også skal arrangeres andre grener her. Hallen fikk sitt nåværende navn fordi den er kledd med 3 000 m² kobber (hvorav det meste er gjenbruk), og sto ferdig mai 2011.
Etter lekene skal hallen benyttes som flerbrukshall for lokalområdet. Den kan blant annet brukes til basketball, håndball, badminton, boksing, kampsport, bordtennis, rullestolrugby og volleyball.
Veii
Veii (uttales VAY-ee; latinsk navn Veius og italiensk Veio) var i oldtiden en av de viktigste etruskiske byene, og lå kun 16 km nord-nordvest for Roma i Italia. Stedet ligger i dag i kommunen Formello i provinsen Roma.
Veii var den rikeste byen i det etruskiske forbundet, og lå ved sørgrensen til Etruria. Som den nærmeste byen til Roma, var Veii konstant i krig med romerne i nær 400 år. Den falt til slutt for den romerske general Camillus' hær i år 396 f.Kr., og forble okkupert etter seieren. Keiser Augustus’ hustru Livia hadde eiendom her i henhold til Suetonius’ De vita Caesarum. Stedet var berømt for sin billedhoggerkunst, blant annet en statue av Tiberius (i dag i Vatikanmuseene), og Apollo av Veii i terrakotta og fremstilt naturlig størrelse (i dag i Det nasjonale etruskiske museum, Museo Nazionale Etrusco i Roma).
Grunnet den nære beliggenheten til Roma, ble Veii forlatt allerede i antikken, og ble helt glemt inntil byen ble gjenoppdaget på 1600-tallet av fortidsminnegranskeren Raffaello Fabretti. Levningene av Veii ligger i dag i nærheten av den lille landsbyen Isola Farnese, men graver og andre kulturobjekter har blitt avdekket i de nærliggende områdene i Formello og Veio nasjonalpark.
Utenfor restene av byen er det levninger av et tempel. Det er også funnet gravhauger og graver som har blitt hugget ut av fjellet. Den mest kjente er Grotta Campana, avdekket i 1843, en kammergrav med de eldste kjente freskomalerier. Det er i tillegg lange tunneler som fører inn i byen, noe som kan være minnet i Titus Livius' redegjørelse av den romerske seier i slaget ved Veii.
Steinene som Serviusmuren rundt Roma ble reist med, ble hentet i steinbrudd i Veii.
Panama under VM i friidrett 2019
Panama deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Francesca Schiavone
Francesca Schiavone (født 23. juni 1980 i Milano, Italia) er en italiensk tennisspiller.
Gymnastikk under Samveldelekene 2018 – Individuell mangekamp turn menn
Individuell mangekamp i turn for menn under Samveldelekene 2018 ble arrangert 7. april 2018 i Coomera Indoor Sports Centre i Gold Coast i Australia.
Tidsplan
Alle tider er Australian Eastern Standard Time (UTC+10:00)
Kvalifisering
Kvalifisering til mangekampfinalene ble bestemt ut ifra resultatene i lagkonkurransen. Hvert land fikk stille med inntil to utøvere i mangekampfinalen.
Finale
Resultater:
Jacoba Stelma
Jacoba Cornelia «Co» Stelma (født 2. juli 1907 i Haag, død 30. august 1987) var en nederlandsk sportsutøver som deltok under de olympiske leker 1928 i Amsterdam. Stelma ble olympisk mester i turn under sommer-OL 1928 i Amsterdam. Hun var med på det nederlandske laget som vant lagkonkurransen i mangekamp med 316,75 poeng foran Italia med 289.
Follow That Dream
Follow That Dream er en musikk-EP med Elvis Presley, utgitt i april 1962. Albumet ble innspilt den 2. juli 1961.
Indiavaí
Indiavaí er en kommune i delstaten Mato Grosso i sentral-vestregionen av Brasil.
Leif Arne Pedersen
Leif Arne Pedersen (født 31. desember 1964) er en norsk klarinettist og dirigent.
Leif Arne Pedersen underviste ved Norges musikkhøyskole fra 1992 til 2001. Fra 2003 til 2008 var han kunstnerisk leder for Kongelige Norske Marines Musikkorps. Høsten 2011 ble han kunstnerisk leder for Luftforsvarets musikkorps i Trondheim. Han dirigerer alle de profesjonelle millitærkorpsene i Norge jevnlig, i tillegg til å være aktiv som kammermusiker, pedagog og solist.
Guiratinga
Guiratinga er en kommune i delstaten Mato Grosso i sentral-vestregionen av Brasil.
Nedre Eiker bru
Nedre Eiker bru forbinder Krokstadelva og Mjøndalen over Drammenselva. Den befinner seg på Riksvei 283 i Drammen kommune og Viken fylke. Bruas lengde er på 281m, brua har to kjørefelt i tillegg til separat gang- og sykkelveg.
Den er en av totalt to bruer som krysser Drammenselva i Mjøndalen/Krokstadelva området, den andre er Mjøndalsbrua.
Lisel Bjørneboe
Lisel Bjørneboe, opprinnelig Lisel Funck (født 6. juni 1918 i Berlin, død 15. februar 2001 i Järna, egentlig fornavn Louise Charlotte), var en tysk fotograf og antroposof, og er best kjent som Jens Bjørneboes første kone og kunstneriske mentor.
Bakgrunn
Ifølge henne selv hadde hun jødisk far og kristen mor (ved navn Anna Maria Funck). Foreldrene skal ikke ha vært gift, og derfor vokste hun opp på et barnehjem og hos en fostermor. Som hun selv hevdet, gjorde hennes jødiske bakgrunn det senere umulig å fullføre noen utdannelse i hjemlandet. Det hefter seg imidlertid noen uklarheter til dette. Hennes påståtte far, flypioneren Hellmuth Hirth (1886–1938), var tilsyntelatende ikke av jødisk herkomst, dessuten var han gift med skuespillerinnen Käthe Funck (1890–1950) siden 1915.
Liv i Skandinavia
I september 1938, bare to måneder før den såkalte krystallnatten, natten mellom 9. og 10. november 1938, da det tyske naziregimet iverksatte omfattende voldshandlinger mot jøder og jødisk eiendom i Tyskland og Østerrike, kom Lisel Funck til Sverige. Den 29. april 1939 inngikk hun et pro forma-ekteskap med fotografen Lars Cassel for å få oppholdstillatelse i landet.
I Stockholm jobbet hun som fotograf og ble etter hvert en ledende kraft i det antroposofiske miljøet. Hun var en uvanlig kvinne for sin tid, liten av vekst, streng og ironisk, usnobbete, åndelig og metafysisk interessert, og gikk alltid i herreklær. Før hun ble antroposof var hun marxist. I Stockholm ble hun kjent med Jens Bjørneboe, som kom dit i 1943 for å unnslippe arbeidstjenesten. De ble gift i 1945.
Ifølge Jens Bjørneboe var deres 15 år lange ekteskap helt aseksuelt, men de var oppriktig glade i hverandre og han beundret hennes intellekt og kulturelle ballast. Hun ble en mentor for ham, både som antroposof og forfatter, og lærte ham mye om tysk kultur, poesi og malerkunst. Hun var den kritiske førsteleser av alle hans arbeider i perioden de var gift. Siden skulle Jens Bjørneboe komme til å oppsummere deres ekteskap slik: «Lisel var eldre enn meg, og i nesten alle disse år bestemte hun over meg, over hva jeg skulle tenke og mene, og fremfor alt hva som var 'moral'.»
Lisels ambisjon var å bli prest i Kristensamfunnet, og hun dro i 1949 sammen med Jens til presteseminaret i Stuttgart. Etter noen måneder fikk hun imidlertid vite at hun var uskikket til å bli prest, noe som var hennes livs nederlag. I perioden 1952–1957 arbeidet hun tidvis ved Steinerskolen i Oslo, og i 1958 dro hun til Dornach for å ta steinerpedagogisk utdannelse. Jens og Lisels samliv tok slutt etter at Lisel fikk et psykisk sammenbrudd på slutten av 1950-årene. Lisel dro etter skilsmissen i 1961 tilbake til Stockholm, der hun ble lærer ved steinerskolen i Stockholm. Hun beholdt navnet Bjørneboe til sin død.
I Bjørneboes forfatterskap dukker det opp en rekke skikkelser (riktignok alltid menn) som er basert på Lisel, «som et ideal gjennom hele hans livsverk: europeeren, jøden, emigranten, outsideren. Mennesket som er kastet ut i historiens strøm og dermed satt utenfor det gode selskap, men med stor åndelig kraft og inngående kjennskap til europeisk kultur». F.eks. er figuren Johannes Marx i Jonas en foreldreløs, liten og spinkel, forfulgt tysk jøde fra Berlin som ikke passet inn i det samfunnet han var født i, som gikk på en marxistisk og sosialt frigjort skole i Berlin før nazistene tok makten, flyktet til Sverige og etter krigen endte opp i Oslo, der han ble lærer ved steinerskolen (hvor også Lisel jobbet da romanen ble utgitt). Marx er en av romanens mest sympatiske figurer.
Tore Rems Bjørneboe-biografi fra 2009, Sin egen herre, vier adskillig plass til Lisel Bjørneboe og belyser hennes innflytelse på hans diktning.
Matthew Reilly
Matthew John «Matty» Reilly (født 2. juli 1974 i Sydney) er en australsk forfatter kjent for sine actionfokuserte historier.
Verdens jomfru
Verdens jomfru (gresk: Kore Kosmou) er en tekst som tilhørte den gresk-egyptiske kulten med tekster som skal være skrevet av gudeskikkelsen/magikeren Hermes Trismegistos. Teksten er kjent fra 400-tallsantologien Stobaei Hermitica, redigert av Johannes av Stobi, og karakteriseres som «den lengste og mest interessant teksten blant de stobaiske hermetika».
Teksten er en dialog mellom Isis og hennes sønn Horus, og den er langt mer mytologisk orientert enn andre hermetika-tekster, og «inneholder et mangfold av gudenavn, samt personifiserte abstrakte begreper. Myten omhandler skapelsen av verden, og spesielt skapelsen av sjelene og hvordan disse ble legemeliggjort som en straff for å gå imot Guds bud». Hermes fremstilles som en allvitende kosmisk gud, som gudenes skriver, og som Isis' læremester.
Montrachet
Montrachet er en grand cru vinmark og appellation d'origine contrôlée (AOC) for hvitvin laget av chardonnay i den sørlige delen av subregionen Côte de Beaune i Burgund, mellom Meursault i nord og Santenay i sør. Plassert mellom de to kommunene Chassagne-Montrachet og Puligny-Montrachet og produserer noe av det ypperste innen hvitvin. Vinene er tørre, og karakteriseres som fyldige, kraftige og elegante. Omringet av fire andre grand cru-marker der alle har tatt «Montrachet» som en del av navnet. Montrachet selv anses som det beste området, noe som også reflekteres i prisnivået.
Montrachets vingårder har en rekke produsenter med blant andre Bouchard Père et Fils, Domaine de la Romanée-Conti, Domaine Leflaive og Joseph Drouhin som de mest velrenomerte.
På slutten av 1800-tallet la Puligny og Chassagne til «Montrachet» som navn på sine landsbyer, en vanlig framgangsmåte på den tiden – Gevrey-Chambertin, Chambolle-Musigny og Vosne-Romanée gjorde alle det samme. I Puligny ble dette fremmet i 1873 av grunnleggeren av Domaine Jean Chartron, Jean-Edouard Dupard, som var ordfører i Puligny på denne tiden. Bystyret vedtok å legge Montrachet - som det mest prestisjefulle lokale navnet - til Puligny, det originale landsbynavnet.
Vinmarken
Grand cruene har fått noen spesielle navn som stammer fra middelalderen. Domaine Jean Chartron refererer til folkloren som forteller at Lorden av Puligny, «Le Montrachet», delte opp landet for å gi til sine barn; den eldste sønn, ridder (le Chevalier), datteren, jenta, (la Pucelle), og det illegitime barnet (le Bâtard), der bâtard = bastard.
Videre fortelles det at "Le Montrachet" hadde ytterligere et illegitimt barn, som spedbarn skrek så mye og laget så mye bråk at dette skal ha gitt navnet «Criots-Bâtard» til grand cruet ved arveoppgjøret.
Chevalier-Montrachet
Regnet som det viktigste tillegget i Montrachet og anerkjent av AOC i 1937. Chevalier ligger rett ovenfor sin berømte nabo. I tillegg til den rektangulære blokken direkte ovenfor Puligny seksjonen av Montrachet, som aldri var uenighet om skulle tilhøre appellasjonen, ble det søkt om å få en liten seksjon som ligger i «Le Cailleret» inn under Chevalier-Montrachet. Søknaden ble fremmet av vinhusene Louis Latour og Louis Jadot, med Joseph Leflaive i opposisjon. I 1939 ble tillegget godkjent.
I 1955 fremmet Domaine Chartron søknad om å tillegge ytterligere en mindre seksjon av «Le Cailleret» til grand cruet Chevalier-Montrachet. Under replanting av denne vinmarken ble det hentet inn toppjord fra andre uplantede seksjoner av Cailleret. I 1974 ble oppgraderingen godkjent, men den seksjonen som hadde hentet inn toppjord ble fjernet fra alle klassifikasjoner – dette forklarer hvorfor det er et hvitt felt i kartet over Chevalier-Montrachet rett ovenfor Le Cailleret.
Bâtard-Montrachet
Den første benevnelse av Bâtard er datert til 1746, men tidlig på 1900-tallet var området fortsatt så uklart definert at mange interesserte parter ville ha deres områder inkludert. Flere forslag ble fremmet i både Puligny og Chassagne om å komme under navnet Bâtard. Ett forslag var å opprette følgende grand cruer: Bâtard-Montrachet, Bienvenues-Bâtard-Montrachet, Criots-Bâtard-Montrachet og Blanchots-Bâtard-Montrachet. Den endelige beslutningen i 1939 tok hensyn til dette, utenom Blanchots-Bâtard-Montrachet.
Bienvenues-Bâtard-Montrachet
Dette er virkelig ett av Burgunds mest spesielle navn – Velkommen-Bastard-Montrachet. Louis Latour mener navnet kommer fra middelalderen der denne vingården ble gitt av lordene til sine tjenere som kalte den "Velkommen". Videre menes det at jordsmonnet er likt som Le Montrachet, men en anelse tyngre.
Criots-Bâtard-Montrachet
Denne lille vinmarken ligger som en forlengelse på sørsiden Bâtard-Montrachet på Chassagne-siden. Kun tre produsenter er listet som dyrkere fra denne vinmarken, Domaine Belland Roger (3000 flasker i året ), Domaine Cros Bernard et Odile, og Domaine Lamy Hubert. Vin fra dette området er sjelden da det produseres under 10 000 flasker i året totalt.
Grunnlaget for oppdelingen i slike små appellasjoner er en langvarig prosess av INAO for å differensiere de ulike climatene i det historiske «Mount Rachet» i et hierarki av grand cru. INAO (Institut national de l'origine et de la qualité) er en fransk organisasjon med ansvar for oppfølging, tildeling og kontroll av alle AOC/AOP appellasjoner innen fransk vin.
Kvalitet
Viktig å skille mellom viner merket som «Chassagne-Montrachet» og «Puligny-Montrachet». Dette er landsbyviner/kommuneviner (AOP Village), og ikke fra grand cru marker. Grand cruer er ansett av så høy kvalitet at de er klassifisert som egne uavhengige AOPer. Kun navnet på climatet med grand cru-staus er på etiketten.
Følgende climat er gitt grand cru status:
Et besøk på Vinmonopolet 5. april 2018 viser flere grand cru viner til salgs i Norge. Prisene er fra 1500 kroner og opp til 6800. Dyreste vin her, som ellers i Burgund, er Montrachet Grand Cru 2014 fra Domaine de la Romanée-Conti. Denne ble sluppet i februar 2018 i Vinmonopolets spesialslipp til kroner 22 675. Dette gjør vinene til noen av verdens dyreste hvitviner og prisnivået reflekterer den enorme etterspørselen på verdensmarkedet.
Vinsmaking i Paris 1976
I den berømte blindsmakingskonkurransen i Paris i 1976, arrangert av engelskmannen Steven Spurrier, ble en hvitvin fra Batard-Montrachet plukket ut for å vise franskmennenes overlegenhet på chardonnayviner fra Burgund, Batard-Montrachet Ramonet-Prudhon 1973. Vinen kom på en 7. plass og hele konkurransen ble en gedigen skandale i Frankrike da de amerikanske vinene fra California vant i begge klasser, Chateau Montelena	1973 for Chardonnay vs. Bourgogne og Stag's Leap Wine Cellars 1973 for Cabernet Sauvignon vs. Bordeaux.
Pecluma
Pecluma-slekten (latin: Pecluma) er en gruppe av bregner i Drynariaceae-seksjonen innenfor sisselrotfamilien, som igjen tilhører den meget store monofylittiske ordenen eller kladen Polypodiales. De vokser hovedsakelig i Latin-Amerika.
Liste over kardinaler utnevnte av pave Frans
Pave Frans (i embedet siden 13. mars 2013) har hittil (oppdatert juni 2022) kreert 101 kardinaler i syv konsistorier. Med dem som ifølge kunngjøring skal kreeres den 27. august 2022 vil antallet komme opp i 122. I sine konsistorier kreerte han sammenlignet med sine forgjengere en høyere andel kardinaler fra såkalt nylig industrialiserte land eller fra den såkalte tredje verden, som for eksempel fra Haiti, Tonga eller Den sentralafrikanske republikk. I medine er mange utnevnelser blitt omtalt som svært overraskende. eller som en reform av kardinalembedet Det er blitt tydelig lavere andel kardinaler fra Latinamerika, hans eget kontinent.
Karcham Wangtoo-demningen
Karcham Wangtoo-demningen, en del av Baspa II-anlegget, er en demning med vannkraftverk i delstaten Himachal Pradesh i det nordliglig-sentrale India, påbegynt i 2009 og innviet i januar og september 2011. Reservoaret er plassert på elven Sutlej. Demningen ligger nedenfor Baspa II-demningen og ovenfor Nathpa- Jhakri-demningen.
Høyden av gravitasjonsdammen i betong er 43 meter. Installert effekt vil bli 1 000 MW (4 ganger 250 MW-turbiner). To generatorer ble montert i januar 2011, og to i september samme år. Utbygger og operatør er Jaypee Group.
Lars Nehru Sand
Lars Nehru Sand (født 7. november 1981 i Mumbai i India) er en norsk journalist og politisk kommentator for NRK Nyheter.
Bakhmut
Bakhmut (ukrainsk og russisk: Бахмут) er en by i Donetsk oblast i Ukraina. Byen ligger ved elven Bakhmutka omkring 89 km fra Donetsk og var det administrative senteret i Bakhmut rajon. Fra 1924 til 2016 het byen Artemivsk (ukrainsk: Артемівськ) eller Artjomovsk (russisk: Артёмовск). Byen var til 2022 et senter for ukrainsk saltindustri samt et viktig jernbaneknutepunkt. hadde innbyggere per.
Valget i Thüringen 2019
Valget i Thüringen 2019 ble avholdt 27. oktober 2019 og var det sjuende valget til Thüringens landdag siden grunnleggelsen av Thüringen i 1990. Landdagen besto etter valget av 90 medlemmer.
Utgangsposisjon
Etter valget i 2014 tiltrådte en regjering under ledelse av Bodo Ramelow fra Die Linke, med støtte i en koalisjon av Die Linke, SPD og Bündnis 90/Die Grünen.
Valgordning
Landdagen skal bestå av minst 88 medlemmer. Velgerne får to stemmer. Med førstestemmen velger de en direktemandat fra sin valgkrets. Andrestemmen går til et parti. Den direktevalgte kandidaten kommer alltid inn i landdagen, mens det er andrestemmen som avgjør partienes styrke i landdagen. Det betyr at dersom små partier får uforholdsmessig mange direktevalgte kandidater (overskuddsmandater), vil de store partiene bli kompensert gjennom utjevningsmandater.
Stemmerettsalderen er 18 år.
Bakhmut
Mens russiske styrker angrep, med store tap, drev ukrainske styrker oppholdende strid og trakk seg langsomt tilbake, kvartal for kvartal. 21. mai 2023 greide Russland til slutt å erobre hele byen. Pensjonert generalløytnant Arne Bård Dalhaug mente at Russland ble sittende igjen med en haug med murstein uten strategisk betydning.
Historie
Det er spor etter etter en bosetting her fra 1557, men byen ble offisielt grunnlagt i 1571 og er kalt opp etter elven den ligger ved. Bosettingen startet opprinnelig som en grenseovergang og ble seinere et festningsverk. I 1701 ga Peter I ordre om å bygge et fort på stedet og kalte byen Bakhmut. Fortet stod ferdig i 1703. Høsten 1705 erobret kosakker ledet av Ataman Kondrat Bulavin saltgruvene i Bakhmut salt, som senere fikk byen til å bli et av sentrene for Bulavinopprøret og de holdt byen til mars 1708. I 1783 fikk Bakhmut bystatus. I 1876 ble det oppdaget flere saltforekomster og det ble raskt bygget ut flere gruver. I 1924 ble navnet på byen endret til Artemivsk, til ære for Artem, en russisk bolsjevik som bodde og arbeidet i byen de første årene av revolusjonen. I 2016 vedtok Verkhovna Rada å bytte navnet tilbake til Bakhmut.
Byen var okkupert av tyskerne fra 31. oktober 1941 til 9. mai 1943.
Befolkningsutvikling
Kilde:
Lars Nehru Sand
Sand har vært politisk journalist i Aftenposten og NRK siden 2005. Han jobbet i Aftenposten fra 2005 til 2008 og begynte deretter i NRKs politiske avdeling i 2009. Siden januar 2014 har han vært kommentator på heltid.
Han var sekretariatsleder i SKUP i årene 2007–2009. I perioden 2002–2005 var han den første lederen i Røde Kors Ungdom.
Sand er utdannet statsviter og journalist med bakgrunn i sammenlignende politikk fra Universitetet i Bergen, Universitetet i Oslo og Høgskolen i Oslo og daværende Høgskolen i Bodø.
Lars Nehru Sand ble adoptert fra India 3 måneder gammel og er oppvokst i Kristiansand hvor han bodde frem til 2000.
Itaúba
Itaúba er en kommune i delstaten Mato Grosso i sentral-vestregionen av Brasil.
Oddvin Storelv
Oddvin Inge Storelv (født 20. desember 1951 i Evenes) representerte Hinnøy og Omegn Sameforening - et lokallag av Norske Samers Riksforbund - i Sametinget for perioden 1989-1993.
Storelv har handelsskoleutdanning og Postskolen, har vært bosatt i Evenes og jobbet som landpostbud.
Han var leder av Lavangseidet og Omegn Sameforening på 1980-tallet. Fra 1986 til 1989 satt han i styret for Samisk videregående skole i Karasjok. Han var kommunestyrerepresentant for Arbeiderpartiet i Evenes i årene 1988 til 1991, satt i skolestyret fra 1984 til 1991, var varamedlem i administrasjonsutvalget fra 1988 til 1991 og varamedlem i skolestyret fra 1982. Senere har han blant annet vært samepolitisk kontakt for AP lokalt.
På Sametinget satt han i hovedkomiteen for næring, natur og miljø og i hovedkomiteen for kultursaker.
Costa Rica under VM i friidrett 2019
Costa Rica deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Ě
Ě og ě (E med hake) er den tiende bokstaven i det tsjekkiske alfabetet, mellom é og f. Her representerer den at den forestående konsonanten skal palataliseres.
I pinyin-systemet for å transkribere kinesisk, representerer en hake den tredje tonen (først fallende, så stigende), og ě viser at e-en skal uttales med dette tonelaget.
I Unicode kodes ě som U+011A (Ě) og U+011B (ě).
Kid Galahad
Kid Galahad er en musikk-EP med Elvis Presley, utgitt i august 1962. Utgivelsen ble innspilt i oktober 1961.
Tickle Me
Tickle Me er en musikk-EP med Elvis Presley, utgitt i juni 1965.
Kaido Kama
Kaido Kama (født 18. desember 1957 i Viljandi) er en estisk politiker og miljøvernaktivist. Han var blant de unge reformatorene som kom til makten i det uavhengige Estland tidlig i 1990-årene.
Liv og virke
Etter gymnaset i Viljandi studerte han arkitektur ved kunstakademiet i Tallinn i ett år. Han ble aldri en del av nomenklaturaen. Fra 1982 til 1990 arbeidet han som skogvokter i Antsla kommune i Võru fylke. Han ble også en intellektuell kraft i den estiske uavhengighetsbevegelsen som skribent i kulturtidsskriftet Vikerkaar i glasnosttiden.
Kaido Kama var medlem av Den estiske kongressen, et grasrotparlament som utfordret legitimiteten til de sovjetiske statsorganene. Etter at Estland erklærte sin uavhengighet fra Sovjetunionen, satt Kama i den grunnlovsgivende forsamlingen. Han fikk også en rolle i privatiseringen av statseiendom.
I 1990 var Kaido Kama blant grunnleggerne av Det estiske konservative folkepartiet, som han ble leder for. Ved de første frie valgene til Riigikogu i 1992 stilte partiet hans som en del av det konservative-kristendemokratiske valgforbundet «Fedreland». Kama ble valgt inn i nasjonalforsamlingen og snart utnevnt til justisminister i Mart Laars regjering. Kama kom etter hvert i et motsetningsforhold til Laar, og valgforbundet ble splittet. Da Laars regjering brøt sammen i 1994, ble Kama innenriksminister i Andres Tarands regjering. I mars 1995 ble Kama gjenvalgt til nasjonalforsamlingen for Det republikanske og konservative folkepartiet, men frasa seg mandatet i april.
Fra 1997 til 2004 var Kama leder for Võroinstituttet. Han har vært sterkt medvirkende til at võro-seto-språk (sørestisk) har blitt anerkjent og beskyttet som et eget minoritetsspråk i Estland.
Kaido Kama ble hedret med 4. klasse av Riksvåpenets orden i 1998.
Expedition Robinson
Expedition Robinson er et svensk reality-tv-program som har gått på svensk TV siden 1997. Programmet ble skapt av Charlie Parsons og regnes som det første innen reality-sjangeren. Konseptet har blitt solgt til en rekke andre land. Den norske versjonen er kjent som Robinsonekspedisjonen og den amerikanske som Survivor.
Serien gikk på SVT i starten, men ble etterhvert overtatt av TV3. I tillegg sendt TV4 noen sesonger.
MB «Fjellvåken II»
MB «Fjellvåken II» er en katamaran bygget ved Bamek AS i Ballangen i 2000 for Fjellvåken AS, som eies av blant annet Telemark Turistforening og kommunene Tinn og Vinje. Båten går i sommerhalvåret mellom Skinnarbu og Mogen turisthytte på Møsvatn.
«Fjellvåken II» ble fraktet på lasteskip fra Ballangen til Larvik, hvoretter den for egen maskin seilte til Skien. Der ble den liggende rundt en måned på grunn av for høy vannføring i vassdraget. Deretter seilte den opp Telemarkskanalen til Kviteseid, hvor den ble heist over på bil og kjørt den siste etappen opp til Møsvatn lørdag 9. desember 2000.
Terrorangrepet i Islamabad 20. september 2008
Terrorangrepet i Islamabad 20. september 2008 fant sted da en lastebil med eksplosiver eksploderte utenfor luksushotellet Marriott i den pakistanske hovedstaden Islamabad. Angrepet kostet over 60 mennesker livet og mer enn 200 ble skadet.
Ifølge sikkerhetsansatte ved et hotell var én av de drepte amerikansk statsborger og flere andre utenlandske statsborgere var blant de skadede, mens pakistansk politi dagen etter meldte om at også den tsjekkiske ambassadøren i landet var blitt drept. Den pakistanske nyhetskanalen Dawn News meldte om at seks tyskere, fire briter og én dansk diplomat var såret. Omtrent to tredjedeler av hotellet sto i brann etter angrepet.
Hotel Marriott er populært blant utenlandske besøkende i Islamabad.
Pakistans president Asif Ali Zardari fordømte umiddelbart angrepet.
Pan (1962)
Pan (svensk: ) er en svensk dramafilm fra 1962, i regi av Bjarne Henning-Jensen, med et manus basert på Knut Hamsuns roman med samme navn.
Filmen hadde premiere 26. desember 1962.
Pseudogona
Utseende
Middelsstore (ca. 6 millimeter), avlange, blanke bladbiller, gjerne med rødt pronotum og mørke dekkvinger. Antennene er tynne og rundt halvparten så lange som kroppen.
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt i den neotropiske økosonen. Slekten synes å ha en to-delt utbredelse, i Costa Rica og Panama i nord og i Argentina i sør.
Zlatko Dedič
Zlatko Dedič (født 5. oktober 1984) er en slovensk fotballspiller som fra 30. juni 2021 er klubbløs. Han spiller også for.
Klubbkarriere
Dedič begynte sin karriere med ungdomsfotball i Koper og fikk tre seriekamper med klubben i perioden 2000 til 2001. Etter dette ble han utenlandsproff i den italienske klubben Parma, hvor han slet med å få spilletid på førstelaget. Dette gjorde at han ble utlånt til Empoli i 2004/2005-sesongen og Cremonese i andre halvdel av 2005/2006-sesongen, begge klubbene i Serie B.
Han fikk sin debut i Serie A den 21. september 2005 mot AS Roma og fikk tilsammen 16 kamper i løpet av fem år i Parma. Han forlot klubben vederlagsfritt på en Bosmanovergang i januar 2007 og skrev deretter under på en kontrakt med Frosinone i Serie B. I januar 2008 ble han lånt ut til Piacenza og ble gitt den tidligere spillerdrakten til Daniele Cacia, som hadde dratt til Fiorentina. Etter åtte år i italiensk fotball forlot han Frosinone den 3. juni 2009 for å skrive under på en treårskontrakt med den tyske klubben Bochum.
Landslagskarriere
Dedič fikk sin landslagsdebut for den 28. mars 2008 i en VM-kvalifiseringskamp mot og fikk sitt første landslagsmål i en VM-kvalifiseringskamp mot  den 6. september 2008. Han ble siden en sentral spiller i Slovenias vellykkede kvalifisering til VM i fotball 2010 og scoret vinnermålet i den avgjørende playoff-kampen mot. Dedič var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.
Fruktvin
Eplevin er kjent som sider og fremstilles primært i Frankrike (Cidre), Tyskland (Sekt), men også i Norge og Sverige.
For å fremstille en volumprosent alkohol forbrukes omkring 17 gram sukker per liter væske. For å oppnå en alkoholstyrke på 14 volumprosent kreves det derfor cirka 240 gram sukker per liter. I denne sukkermengden inngår både opprinnelig sukkerinnhold og tilsatt sukker. Det er uvanlig med drueviner sterkere enn 14 volumprosent alkohol, men fruktviner kan oppnå en alkoholstyrke på omkring 18 volumprosent. Vin som inneholder mellom 15 og 22 volumprosent alkohol kalles hetvin.
Sprudlende (musserende) fruktvin som Golden Power (norsk) er laget primært på rabarbra.